armvectores/hy_wikipedia_2023 huggingface dataset:
Անդրեևսկի գյուղական խորհուրդ (Ռոմենսկի շրջան)

Անվան այլ կիրառումների համար տե՛ս՝ Անդրեևսկի գյուղական խորհուրդ (այլ կիրառումներ)Անդրեևսկի գյուղական խորհուրդ  (ուկրաիներեն՝ Андріївська сільська рада), Ուկրաինայի Սումիի մարզի Ռոմենսկի շրջանում։
2001 թվականի տվյալներով Անդրեևսկի գյուղական խորհրդում բնակվում էր 587 մարդ։ Խորհրդում կա 3 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Գեորգի Մարտիրոսյան

Գեորգի Խաչատուրի Մարտիրոսյան (հունվարի 31, 1948(1948-01-31), Դոնի Ռոստով, ՌԽՖՍՀ, ԽՍՀՄ), խորհրդային և ռուսական թատրոնի և կինոյի դերասան, Ռուսաստանի Դաշնության վաստակավոր արտիստ (2004 թ.):


== Կենսագրություն ==
Գեորգի Մարտիրոսյանը ծնվել է Դոնի Ռոստովում։ Հայրը ազգությամբ հայ է, իսկ մայրը` ռուս։ 16 տարեկանում ընդունվել է Ռոստովի թատերական ինստիտուտ, որն ավարտել է 1968 թվականին։ Բանակում ծառայել է երգի-պարի համույթում և հանդես եկել որպես կոնֆերանսիե։ Այնուհետև աշխատել է Ռոստովի Մաքսիմ Գորկու անվան ակադեմիական թատրոնում, իսկ հետո` Ռոստովի երիտասարդական թատրոնում։
1980-1983 թվականներին աշխատել է Մոսկվայի երգիծանքի թատրոնում։ Խաղացել է տարաբնույթ դերեր` տարբեր թատրոնների ներկայացումներում։ 1983-1993 թվականներին աշխատել է Մոսկվայի Վլադիմիր Մայակովսկու անվան ակադեմիական թատրոնում, իսկ 1998 թվականից` «Ժամանակակից պիեսի դպրոց» թատրոնում։ 1974 թվականից նկարահանվում է կինոյում, կրկնօրինակել է բազմաթիվ արտասահմանյան ֆիլմեր։


== Անձնական կյանք ==
Գեորգի Մարտիրոսյանի առաջին կինը դերասանուհի Լյուդմիլա Արիստովան էր։ Այդ ամուսնությունից ծնվել է նրա որդին` Դմիտրին։ Երկրորդ կինը դերասանուհի Տատյանա Վասիլևան էր։ Երկրորդ ամուսնությունից ծնվել է նրա դուստրը` Ելիզավետան։ Այժմ Գեորգի Մարտիրոսյանն ամուսնալուծված է։


== Մասնակի ֆիլմագրությունը ==


== Ծանոթագրություններ ==
Մետոնա (արբանյակ)

Մետոնա (հին հունարեն՝  Μεθώνη), Սատուրնի արբանյակն է, հայտնաբերվել է «Կասինի» ԱՄԿ-ի լուսանկարների վրա 2004 թվականին։
Շումեն

Շումեն, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Տուրգենևո (այլ կիրառումներ)

Տուրգենևո, կարող է վերաբերել՝

Տուրգենևո - գյուղ, Ուկրաինայի Ղրիմի Ինքնավար Հանրապետության Բելոգորսկի շրջանում
Տուրգենևո - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Ինգա Ստանիտե-Տոլոչկիենե

Ինգա Ստանիտե-Տոլոչկիենե, (ապրիլի 20, 1977(1977-04-20), Վիլնյուս, Լիտվական ԽՍՀ, ԽՍՀՄ), քաղաքագետ, դիվանագետ, Հայաստանում Լիտվայի դեսպան։


== Կենսագրություն ==
Ինգա Ստանիտե-Տոլոչկիենեն  ծնվել է Լիտվայի Վիլնյուս քաղաքում 1977 թվականի ապրիլի 20-ին։ 1995-1999 թվականներին սովորել է Վիլնյուսի համալսարանում, միջազգային հարաբերությունների և քաղաքագիտության բաժնում,  քաղաքագիտության բակալավրիատ է։ 1999-2001 թվականներին սովորել է նույն համալսարանի միջազգային հարաբերությունների և քաղաքագիտության բաժնում, Միջազգային հարաբերությունների և դիվանագիտության մագիստրոս է։ 1998 թվականին սովորել է Կոպենհագենի DIS ուսումնական հաստատությունում ։
1999-2000 թվականներին աշխատել է Լիտվայի կառավարությանն առընթեր Եվրոպական հանձնաժողովի Ինտեգրացիոն ռազմավարության Ծրագրերի բաժնում՝ որպես ավագ մասնագետ։ 2000-2004 թվականներին աշխատել է նույն բաժնում՝ որպես Ինտեգրացիոն վերլուծության բաժնի ղեկավարի տեղակալ։ 2004 թվականին աշխատել է  Լիտվայի Հանրապետության Կառավարության գրասենյակի  Արտաքին քաղաքականության բաժնում՝ որպես խորհրդատու։ 2004-2009 թվականներին եղել է խորհրդատու Լիտվայի Հանրապետության Արտաքին գործերի նախարարության ԵՄ ոլորտային քաղաքականության համակարգման բաժնում։ 2009-2012 թվականներին աշխատել է որպես խորհրդական, ապա 2012-2014 թվականներին՝ նախարար խորհրդական Լիտվայի Հանրապետության Մշտական ներկայացուցչություն Եվրոպական միությունում։ 2014-2017 թվականներին եղել է Արտաքին գործերի նախարարության Արևելյան հարևանության քաղաքականության վարչության պետի տեղակալ, ապա 2017-2019 թվականներին՝ վարչության պետ։ 2019 թվականի օգոստոսի 19-ից մինչ օրս հանդիսանում է Հայաստանի Հանրապետությունում Լիտվայի Հանրապետության Արտակարգ և Լիազոր դեսպան։
Ինգա Ստանիտե-Տոլոչկիենեն տիրապետում է անգլերեն, ռուսերեն, գերմաներեն (հիմնական իմացություն), ֆրանսերեն (հիմնական իմացություն) լեզուներին։
Ամուսնացած է, ունի 3 դուստր։
2016 թվականին Արտաքին գործերի նախարարության կողմից պարգևատրվել է «Լիտվական դիվանագիտության մեջ ներդրած ավանդի համար» մեդալով։


== Ծանոթագրություններ ==


== Արտաքին հղումներ ==
Ադրբեջանի իշխանություններն արհեստական ձգձգում են գերիների և զոհվածների մարմինների փոխանակման գործընթացը․ ՄԻՊ-ը՝ Լիտվայի դեսպանին
Հայաստանի ֆինանսների նախարար Ատոմ Ջանջուղազյանն ընդունել է դեսպաններ Ինգա Ստանիտե-Տոլոչկիենեին, Սվենսոն Պատրիկին և Պավել Չեպլակին
Լիտվան հետաքրքրված է բարձր տեխնոլոգիաների ոլորտում հայկական բրենդ համարվող ԹՈՒՄՈ-ի տեղայնացմամբ
549

549 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 549 թվականն է, 
VI դարի 49-րդ տարին։


== Դեպքեր ==


== Ծնունդներ ==


== Մահեր ==
Լույսի գազապարպման աղբյուրներ

Լույսի գազապարպման աղբյուրներ, սարքեր, որտեղ էլեկտրական էներգիան փոխակերպվում է օպտիկական ճառագայթման, երբ էլեկտրական հոսանքն անցնում է շոգենման վիճակում գտնվող գազերով կամ այլ նյութերով (օրինակ, սնդիկով)։ Լույսի գազապարպման աղբյուրները գլանաձև, գնդաձև կամ այլ ձևի ապակե, խեցե կամ մետաղե անոթներ են (վերջին երկուսը՝ պատուհանով), որոնք պարունակում են գազ, երբեմն նաև որոշ քանակության մետաղ կամ այլ նյութ (օրինակ, հալոիդային աղ)։ Անոթում հերմետիկորեն ներզոդված են էլեկտրոդներ, որոնց միջև և կատարվում է պարպումը։ Կան նաև այնպիսի Լույսի գազապարպման աղբյուրներ, որոնք աշխատում են բաց մթնոլորտում կամ գազի հոսքում։ Տարբերում են գազալուսային լամպեր (ճառագայթումը կատարվում է գրգռված ատոմներով, մոլեկուլներով, վերամիավորող իոններով ու էլեկտրոններով), լյումինեսցենտային լամպեր (ճառագայթման աղբյուրն են լյումինաֆորները), էլեկտրոդալուսային լամպեր (ճառագայթումը կատարվում է պարպմամբ տաքացված էլեկտրոդներով)։ Լույսի գազապարպման աղբյուրների մեծ մասում օգտագործվում է աղեղային պարպման դրական սյան ճառագայթումը (քիչ է օգտագործվում մարմանդ պարպումը, օրինակ, գազալուսային խողովակներում)։ Աղեղային պարպման լամպերը լինում են ցածր (10–3 մմ սնդ. ս.), բարձր (0,2–15 մթն) և գերբարձր (20–100 մթն և ավելի) ճնշմամբ։
Լույսի գազապարպման աղբյուրները կիրառվում են ընդհանուր լուսավորման, ճառագայթահարման, ազդանշանման և այլ նպատակներով։ Ընդհանուր լուսավորման համար կարևոր են լամպերի բարձր լուսատվությունը, գույնը, շահագործման պարզությունը և հուսալիությունը։ Այս նպատակով առավել շատ օգտագործվում են լյումինեսցենտային լամպերը, որոնց լուսատվությունը հասնում է մինչև 80 լմ/վտ, ծառայության ժամկետը՝ մինչև 10 հզ. և ավելի ժ։ Մերձքաղաքային ավտոուղիների լուսավորման համար կիրառվում են ցածր ճնշման նատրիումային լամպեր, որոնց լուսատվությունը հասնում է մինչև 140 լմ/վտ։ Փողոցային լուսավորման համար կիրառվում են բարձր ճնշման սնդիկային լամպեր։ Հատուկ նպատակների համար կարևոր են Լույսի գազապարպման աղբյուրների այնպիսի բնութագրերը, ինչպիսիք են պայծառությունը և գույնը (օրինակ, կինոսարքավորումների համար օգտագործվող գերբարձր ճնշման քսենոնային լամպերը։ Լամպերի անոթների համար նոր բարձրջերմաստիճանային և քիմիապես կայուն նյութերի մշակումը և տեխնոլոգիայի զարգացումը Լույսի գազապարպման աղբյուրների հեռանկարային զարգացման և կիրառման նոր ուղիներ բացեցին, օրինակ, թալիումի, նատրիումի և ինդիումի յոդիդների հավելումով սնդիկային լամպերը ունեն 80–95 լմ/վտ լուսատվության և լավ գունահաղորդում։ Բարձր ճնշման նատրիումային լամպերում լուսատվությունը հասնում է մինչև 100–120 լմ/վտ։


== Գրականություն ==
Рохлин, Г. Н.,  Газоразрядные источники света, М., 1966


== Ծանոթագրություններ ==
Անիտա Հեգերլանդ

Անիտա Հեգերլանդ (նորվ.՝ Anita Hegerland, մարտի 3, 1961(1961-03-03), Սանեֆյորդ, Վեստֆոլ, Նորվեգիա), նորվեգացի երգչուհի, 1960-70-ական թվականներին երեխա-աստղ։ 1980-ական թվականներին աշխատել է վոկալիստ Մայք Օլդֆիլդի հետ։


== Կենսագրություն և կարիերա ==
Անիտայի երաժշտական կարիերան սկսվել է 1968 թվականին, երբ ընտանիքով գտնվում էր Սուրբծննդյան համերգին Սաննեֆյորդ կոմունայի հրապարակում (Օսլոյի մոտակայքում)։ Անիտան այդ ժամանակ առաջին դասարան էր։ Երբ համերգի ժամանակ բեմից հարցրին, թե որևիցե մեկը չի՞ ուզի երգել հանդիսականներից, Անիտան վեր կացավ ու երգեց «I natt jag drømde nogon drøm» բողոք-երգը։ Այսպես նրան նկատեց Էրիկ Ֆրիս Օլսենը՝ Սաննեֆյորդի մշակույթի ազդեցիկ գործիչներից մեկը։ Հաջորդ օրը տեղական պարբերականը լույս ընծայվեց հետևյալլ վերնագրով՝ «Այսօր երեկոյան հրապարակում աստղ ծնվեց»։ Ընդամենը կես տարի անց Անիտա Հեգերլանդը թողարկեց իր առաջին ալբոմը, որն արագորեն՝ մի քանի հարյուր հազար օրինակով վաճառվեց երկրի տարածքում։
1970 թվականի ամռանը Անիտան Շվեդիայում զբաղեցրեց առաջին հորիզոնականը երգի մրցույթում՝ «Mitt Sommarlov» («Իմ ամառային արձակուդները») երգով։ Երգը յոթ շաբաթ հեռուստատեսային չարթերից չիջավ։
Մեկ տարի անց՝ 1971 թվականին իննամյա Անիտա Հեգերլանդը Գերմանիայի Ֆեդերատիվ Հանրապետությունում լույս ընծայեց իր անդրանիկ գերմանական ալբոմը՝ «Cowboys Suzie / Mamie and Papie» անվանումով, որի պրոդյուսերն է Հանս Բերտրամը։ Այդ ժամանակ թողարկվեց նաև երգչուհու առաջին գերմաներեն սինգլը։ Առաջին վաճառքի ժամանակ ալբոմը վաճառվեց երեսուն հազար, իսկ սինգլը՝ ութսուն հազար օրինակով։
Անիտան ելույթ է ունեցել նաև գերմանացի երգիչ Ռոյ Բլեքի հետ։ Դուետի «Schön ist es auf der Welt zu sein» («Գեղեցիկ է ապրել այս աշխարհում») երգը մեծ արձագանք ու ճանաչում գտավ Դանիայում։ 1973 թվականի հունվարին Դանիայում այս երգը վաճառվեց 100 հազար օրինակով։
1984 թվականին Անիտա Հեգերլանդը ծանոթացավ բրիտանացի մուլտիգործիքավորող Մայք Օլդֆիլդի հետ։ Վերջինս առաջարկեց Անիտային մասնակցել «Pictures in the Dark»О երգի ձայնագրմանը՝ որպես վոկալիստուհի։ Նրանց մոտ սիրավեպ է սկսվում։ Արդյունքում Անիտան վեց տարի անցկացրեց Միացյալ Թագավորությունում. նրանք միասին էին ապրում և ելույթ ունենում բեմին։


== Ծանոթագրություններ ==


== Գրականություն ==
Mechthild Mäsker (1990)։ Das Frauenbild im deutschen Schlager 1970-1985։ Schäuble Verlag։ էջ 161 
Roman Schliesser, Leo Moser (2006)։ Die Supernase: Karl Spiehs und seine Filme։ Ueberreuter։ էջ 50, 108 
Federico Guglielmi (редактор)։ Grande enciclopedia rock 
Alfred M. Bach։ Oh mein Gott ... ein guter Zeitpunkt zum Sterben: - Liebe pur - 


== Արտաքին հղումներ ==
Անիտա Հեգերլանդ Internet Movie Database կայքում
Anita Hegerland auf Discogs
anitahegerland.de (Official German Homepage)
Վայանո

Վայանո (իտալերեն՝ Vaiano), կոմունա է Իտալիայի Տոսկանա շրջանում։ Ենթարկվում է Պրատո վարչական կենտրոնին։
Բնակչությունը 9838 մարդ է (2008), բնակչության խտությունը 287 մարդ/կմ² է։ Գրավված տարածքը 34 կմ² է։
Բնակավայրի պահապան սուրբը Սան Սալվատորեն է (իտալերեն՝ San Salvatore)։


== Ժողովրդագրություն ==
Բնակչության աճը՝


== Ծանոթագրություններ ==
Տալվիկեսե

Տալվիկեսե (էստ․՝ Talvikese), գյուղ Էստոնիայի Տարտումաա նահանգի Կամբյա շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մուլտիմեդիա արվեստի թանգարան (Մոսկվա)

Մոսկվայի Մուլտիմեդիա արվեստի թանգարան (ռուս.՝ Мультимедиа Арт Музей), ռուսական պետական թանգարան` նվիրված նոր մուլտիմեդիա տեխնոլոգիաների հետ կապված ժամանակակից արվեստի ներկայացմանն ու զարգացմանը։ Թանգարանը բացվել է 2010 թվականի հոկտեմբերին, Մոսկվայի լուսանկարչական տան հիմքի վրա։


== Ընդհանուր նկարագիր ==
Մոսկվայի լուսանկարչական տունը հիմնադրվել է 1996 թվականին։ Դա ռուսական առաջին պետական արվեստի ինստիտուտն էր` կենտրոնացած լուսանկարչական արվեստի վրա։ 2001 թվականին այն փոխակերպվել է Ժամանակակից արվեստի Մուլտիմեդիա համալիրի։ Համալիրը ներառում է Մոսկվայի լուսանկարչության տունը, Ալեքսանդր Ռոդչենկո լուսանկարչական դպրոցը և Մուլտիմեդիա կենտրոնը, որը բացվել է 2006 թվականին և կոչվել է ռուս հայտնի լուսանկարիչ Ալեքսանդր Ռոդչենկոյի անունով։ Համալիրի մեջ ընդգրկված է նաև Մուլտիմեդիա արվեստի կենտրոնը, որը նպատակ ունի ռուս հանդիսատեսին ծանոթացնել ժամանակակից արվեստի և մուլտիմեդիա տեխնոլոգիաների հետ։ 2005 թվականին Օստոժենկա փողոց, 16 հասցեում գտնվող թանգարանի շենքը սկսել է վերանորոգվել, բայց թանգարանը շարունակել է պահպանել ցուցադրությունները և կրթական միջոցառումները։ 2010 թվականին Համալիրը վերադարձել է իր` մոտավորապես 9000 մ2 տարածքով վերանորոգված շենք։ Մուլտիմեդիա արվեստի թանգարանի և Մոսկվայի լուսանկարչության տան ընդհանուր ցուցահանդեսի պատմությունն ունի ավելի քան 1300 ցուցահանդեսներ Ռուսաստանում և արտերկրում, միջին այցելությունը կազմում է 30-ից մինչև 35 հազար այցելու ամեն ամիս, կենտրոնն ունի ավելի քան 100 հրատարակված գրքեր։


== Ծանոթագրություններ ==
Կաննելյարվի (գյուղ, Վիբորգսկի շրջան)

Կաննելյարվի (ռուս.՝ Каннельярви), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 145 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոլեխաղ (այլ կիրառումներ)

Մոլեխաղ, աժիոտաժ (ֆր.՝ agiotage)

Սպեկուլյատիվ տենդ կապիտալիստական բորսաներում և շուկաներում։
Ծայրահեղ գրգռվածություն, շահերի բախում որևէ գործի, հարցի շուրջ։
Bad Bunny

Բենիտո Անտոնիո Մարտինեզ Օկասիո (անգլ.՝ Benito Antonio Martínez Ocasio), ավելի հայտնի է Bad Bunny (Վատ Նապաստակ) անունով, նա ծնվել է 1994 թվականի մարտի 10-ին Պուերտո Ռիկոյում։ Նա մեծացել է Պուերտո Ռիկոյի Վեգա Բախայի Ալմիրանտե Սուր բարիոյում։ Աշխատելով հանրախանութում և սովորելով Արեկիբոյում Պուերտո Ռիկոյի համալսարանում, Բենիտոն  հանրաճանաչություն ձեռք բերեց SoundCloud-ում։ Հարցազրույցի ընթացքում երգիչը հայտարարել է, որ երգում է 2008 թվականից։


== Վաղ կյանքը և կրթությունը ==
Բենիտո Անտոնիո Մարտինեզ Օկասիոն ծնվել է 1994 թվականի մարտի 10-ին Պուերտո Ռիկոյի Սան Խուանում։ Մարտինեսը ցանկանում էր դառնալ երգիչ, երբ նա հինգ տարեկան էր։
Նա մասնակցեց տեսալսողական հաղորդակցության դասընթացներին Արեկիբոյում Պուերտո Ռիկոյի համալսարանում։


== Մրցանակներ և անվանակարգեր ==


== Ծանոթագրություններ ==
Քրիստիան Ալմեր

Քրիստիան Ալմեր (մարտի 29, 1826(1826-03-29), Grindelwald, Բեռն - մայիսի 17, 1898(1898-05-17), Grindelwald, Բեռն), շվեյցարացի  լեռնուղեկցորդ և ալպինիզմի ոսկե և արծաթե դարաշրջանում արևմտյան Ալպերի մի շարք հայտնի լեռների առաջին բարձրացող։
Ալմերը ծնվել է Բեռնի կանտոնում գտնվող Գրինդելվալդ քաղաքում, որտեղ նույնպես մահացել է։ 1846 թվականին նա ամուսնացել է Մարգարիտա Կաուֆմանի հետ, և նրանց որդի Ուլրիխ Ալմերը (8 մայիսի 1849 - 4 սեպտեմբերի 1940) նույնպես հայտնի ուղեկցորդ էր։
Ալմերը Էյգեր լեռ բարձրանալու ձախողված փորձից հետո իր շանը՝ Չինգելին հանձնել է 17-ամյա Ուիլյամ Քուլիջին։

Մահացել է Գրինդելվալդում 1898 թվականին։


== Առաջին վերելքներ ==
1857 Մյոնխ (Բարնեզյան Ալպեր)
1858 Էյգեր (Բարնեզյան Ալպեր)
1862 Գրոս-Ֆիշերհորն (Բարնեզյան Ալպեր)
1864 Բարր-դեզ-Էկրեն (Դոֆինյան Ալպեր)
1865 Էգյուիյ-Վերտ (Մոն Բլանի լեռնազանգված)
1865 Գրանդ Կորնիյե (Պենինյան Ալպեր)
1865 Պոյնտե Վայմեր Գրանդ Ժորասի վրա (Մոն Բլանի լեռնազանգված)
1865 Նեստհորն (Բերնեզյան Ալպեր)
1867 Քլայն Շրեկհորն (Բարնեզյան Ալպեր)
1870 Այլեֆրոյդ (Դոֆինյան Ալպեր)
1874 Մոնթ Թուրիա (Գրայյան Ալպեր)
1876 Լես Դրոյես, արևմտյան գագաթ (Մոն Բլանի լեռնազանգված)
1877 Քուլիջի պիկ (Դոֆինյան Ալպեր)
1878 Aiguille Arves Méridonale (Դոֆինյան Ալպեր)
1878 Aiguille de l'Epaisseur (Դոֆինյան Ալպեր)
1878 Լես Բանս (Դոֆինյան Ալպեր)
1879 Այգուիլ դե Չամբեյրոն (Կոտյան Ալպեր)
1881 Վիսոլոտտո (Կոտյան Ալպեր)
1884 Պոյնտե դե Սոլիետ (Գրայյան Ալպեր)


== Ծանոթագրություններ ==
Տերեզինա դի Գոյաս

Տերեզինա դի Գոյաս (պորտ.՝ Teresina de Goiás), համայնք Բրազիլիայում՝ Գոյաս նահանգի կազմում։ Մունիցիպալիտետ Գոյաս նահանգի հյուսիսային մարզում։ Մտնում է Շապադա դուս Վեադեյրուսի գավառի կազմի մեջ։ Բնակչությունը կազմում է 3 481 մարդ՝ 2006 թվականի տվյալներով։ Գրավում է 774,635 կմ2 տարածք։ Բնակչության խտությունը՝ 4,5 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 6.708.488,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է  2.185,18 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է   0,672 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություն Տերեզինա դի Գոյասի մասին
Իտաբի

Իտաբի (պորտ.՝ Itabi), համայնք Բրազիլիայում՝ Սերժիպի նահանգի կազմում։ Գտնվում է Սերժիպի նահանգի Սերտանի մարզում։ Մտնում է Սերժիպանա դու Սերտան դու Սան Ֆրանսիսկուի գավառի կազմի մեջ։ Բնակչությունը կազմում է 5425 մարդ՝ 2006 թվականի տվյալներով։ Գրավում է 202,9 կմ2 տարածք։ Բնակչության խտությունը՝ 26,74 մարդ/կմ²։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է 19.201.727,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է 3.590,45 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,623 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Պլո

Պլո (ֆր.՝ Pleaux), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 1620 մարդ, բնակչության խտությունը` 17.53 մարդ/կմ²։ Բնակավայրը զբաղեցնում է 92.39 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ, Կլերմոն Ֆերան քաղաքից` 100 կմ հարավ-արևմուտք, Օրիյակ քաղաքից` 29 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 883 աշխատունակ (15-64 տարեկան) բնակիչ, որոնցից ակտիվ էին 631-ը, իսկ ոչ ակտիվները` 252։ Ակտիվության ցուցանիշը կազմում է 71,5 %։ 631 աշխատունակ մարդկանցից աշխատել է 571 անձ (316 տղամարդ և 255 կին)։ Գործազուրկ են եղել 60 անձ (28 տղամարդ և 32 կին)։ 252 անաշխատունակներից 25-ը եղել են աշակերտներ կամ ուսանողներ, 141-ը` թոշակառուներ, իսկ 86-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լոհուսալու

Լոհուսալու (էստ․՝ Lohusalu), գյուղ Էստոնիայի Հարյումաա նահանգի Կեիլա շրջանում։
2011 թվականի տվյալներով գյուղում բնակվում էր 193 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բեկորային արկ

Բեկորային արկ, հրետանային զինամթերք, իրենից ներկայացնում է հաստ պատերով մետաղե գլանաձև պատիճ, որը լցված է բարձր բրիզանտայնությամբ պայթուցիկ նյութով։ Նախատեսված է հակառակորդի կենդանի ուժի ոչնչացման համար բաց տեղանքում, թեթև զրահավորված փոխադրամիջոցների ու թաքստոցների ոչնչացման համար։ Համեմատած միևնույն տրամաչափի բեկորա-ֆուգասային արկի հետ բեկորային արկը ավելի արդյունավետ է քիչ զրահավորված օբյեկտների ու կենդանի ուժի ոչնչացման համար, ու պակաս արդյունավետ է ամրաշինական կառույցների ու զրահապատ տրանսպորտային միջոցների ոչնչացման համար։ Բեկորային արկերը օգտագործվում են ՀԻԿ-երի, ավիահրանոթների և ռեակտիվ հրետանու համար։ Բեկորային արկերի հետ կիրառվում են մի քանի տեսակի պայթուցիչներ, հիմնականում համալրված են հեռագործ(դիստանցիոն) և բարոմետրային պայթուցիչներով։


== Տես նաև ==
Ֆուգասային արկ
Բեկորա-ֆուգասային արկ
Կումուլյատիվ-բեկորային արկ
Կումուլյատիվ արկ
Կասետային արկ


== Արտաքին հղումներ ==


== Ծանոթագրություններ ==
Կրասնոե (կայարան, Կրասնինսկի շրջան)

Անվան այլ կիրառումների համար տե՛ս՝ ԿրասնոեԿրասնոե (ռուս.՝ Красное), կայարան Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 212 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7213) Կոնաե

(7213) Կոնաե (անգլ.՝ Conae), աստերոիդ աստերոիդների հիմնական գոտում։ Հայտնաբերվել է 1967 թվականի մայիսի 31-ին Ֆելիքս Ագիլարի աստղադիտարանի կողմից Էլ Լիոնսիտոյում։
Միջին հեռավորությունը Արեգակից կազմում է 2,548936 ա. մ., առավելագույնը մոտենում է 1,9066 ա. մ. հեռավորության վրա և հեռանում 3,1913 ա. մ.։ Արեգակի շուրջ մեկ ամբողջական պտույտ է կատարում 1486,4 երկրային օրվա ընթացքում, իր ուղեծրով շարժվելով միջինում 0,242195 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,03° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7213) Կոնաե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժյուլ Դյուպրե

Ժյուլ Դյուպրե (ֆր.՝ Jules Dupré, ապրիլի 5, 1811(1811-04-05)[…], Նանտ - հոկտեմբերի 6, 1889(1889-10-06)[…], Լ'Իլ Ադամ), ֆրանսիացի նկարիչ, բարբիզոնյան դպրոցի կարկառուն ներկայացուցիչներից մեկը։ Համարվում է ժամանակակից ֆրանսիական բնապատկերի հիմնադիրը։


== Կյանք և ստեղծագործություն ==
Ժյուլ Դյուպրեն ծնվել է գործարանատիրոջ ընտանիքում, որ արտադրել է հախճապակյա իրեր։ Որպես բնանկարիչ առաջին անգամ ներկայացվել է 1831 թվականին Փարիզյան սալոնում իր հինգ աշխատանքներով։ Նկարել է բացառապես ֆրանսիական բնապատկերներ (բացառությամբ 1835-1839 թվականներին Անգլիայում ստեղծված գործերի)։
1867 թվականի Համաշխարհային ցուցահանդեսում ցուցադրվել է Դյուպրեի 12 նկար։ Դրանից հետո նկարիչը տևական ժամանակ չի ցուցադրել իր աշխատանքները մինչև 1883 թվականի Համաշխարհային ցուցահանդեսը, որտեղ ներկայացվել է նկարչի ութ աշխատանք։ Նրա գործերի մեծ մասը, որպես կանոն, գնորդներին ու պատվիրատուներին է հասել ուղիղ նրա արվեստանոցից։ Ներկայումս Դյուպրեի գործերը հանդիպում են հասարակական ու մասնավոր հավաքածուներում։ Այսպես, Կուշելևի պատկերասրահում ներկայացված է Դյուպրեի երկու բնանկար։ Դյուպրեն արժանացել է Պատվո լեգեոնի շքանշանի։
Ժյուլ Դյուպրեն հանդիսանում է այսպես կոչված «անձնական բնանկարի» ներկայացուցիչ, որը ոչ այնքան պատկերում է բնության գեղեցկությունը, որքան նրա համապատասխանությունը նկարչի ապրումներին ու տրամադրությանը, ինչն էլ փոխանցվում է գույների, գծերի ու լույսի միջոցով։
Նկարիչը մահացել է 1889 թվականի հոկտեմբերի 6-ին Փարիզի մերձակայքում գտնվող Լ'Իլ Ադանեում։


== Պատկերասրահ ==

		
		
		


== Ծանոթագրություններ ==
Բոգատոե Ուշչելիե (գյուղ, Բախչիսարայի շրջան)

Բոգատոե Ուշչելիե (ուկրաիներեն՝ Багата Ущелина, Ղրիմի թաթարերեն՝ Kokluz), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Կոկլուզ։
2007 թվականի տվյալներով Բոգատոե Ուշչելիե գյուղում բնակվում էր 130 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վասիլ Վիտկա

Վասիլ Վիտկա (բելառուս․՝ Васіль Вітка, իսկական անունը՝ Կրիսկո Տիմոֆեյ Վասիլևիչ, բելառուս․՝ Крысько Цімох Васільевіч, մայիսի 16, 1911(1911-05-16), Yewlichy, Slutsk Uyezd, Մինսկի նահանգ, Ռուսական կայսրություն - հուլիսի 5, 1996(1996-07-05), Մինսկ, Բելառուս), բելառուս գրող, դրամատուրգ, քննադատ, թարգմանիչ, բելառուսական մանկական գրականության դասական։ Բելառուսի ԽՍՀ մշակույթի վաստակավոր գործիչ (1970)։ Բելառուսի ԽՍՀ պետական մրցանակի դափնեկիր (1972)։ ԽՍՀՄ գրողների միության անդամ (1943)։


== Կենսագրություն ==
Վասիլ Վիտկան ծնվել է 1911 թվականին Մինսկի մարզի Եվլիչի գյուղում։ 1928 թվականին ավարտել է Սլուցկի պրոֆտեխուսումնարանն ու աշխատանքի է անցել Բոբրույսկ փայտամշակման գործարանում (1929-1930), «Камуніст» թերթի խմբագրությունում (Բոբրույսկ, 1930-1933), «Ударнік» (Ժլոբին, 1933-1935), «Чырвоная змена» (1935-1937), «Літаратура і мастацтва» («Գրականություն և արվեստ» շաբաթաթերթ, 1937-1938) և «Полымя рэвалюцыі» ամսագրում («Հեղափոխության կրակ», 1938-1939)։
Արևմտյան Բելառուսիայի մոտ Կրամիր բանակի շարքերում մասնակցել է ազատագրական պայքարին։ Մինչև Հայրենական մեծ պատերազմի սկսվելն եղել է Բելառուսիայի ԽՍՀ գրողների միության Բելաստոկի մարզային բաժանմունքի քարտուղար։ Հայրենական պատերազմի սկզբում աշխատել է «Савецкая Беларусь» թերթի խմբագրությունում, 1942 թվականից՝ օկուպացված տարածքներում զանգվածային լրատվամիջոցների քարոզչության բաժնի խմբագիր։ Համագործակցել է «Партызанская дубінка» և «Раздавім фашысцкую гадзіну» երգիծական ամսագրերի հետ։ «Беларусь» ամսագրի հիմնադրումից ի վեր (1944, հունվար) զբաղեցրել է պատասխանատու քատուղարի պաշտոնը։ 1947 թվականից ԽՄԿԿ անդամ։
1951 թվականին եղել է «Літаратура і мастацтва» («Գրականություն և արվեստ») շաբաթաթերթի խմբագիր, 1951-1957 թվականներին՝ գլխավոր խմբագիր։ 1957-1974 թվականներին եղել է «Вясёлка» մանկական գրական-գեղարվեստական ամսագրի գլխավոր խմբագիր, 1974-1987 թվականներին՝ «Բելառուսֆիլմ» կինոստուդիայի խմբագրական խորհրդի անդամ։


== Պարգևներ, մրցանակներ ==
Հոկտեմբերյան հեղափոխության շքանշան
Աշխատանքային կարմիր դրոշի շքանշան
«Պատվո նշան» շքանշան
Ֆրանցիսկ Սկորինայի անվան մեդալ (1991)
Բելառուսի ԽՍՀ մշակույթի վաստակավոր գործիչ (1970)
Բելառուսի ԽՍՀ պետական մրցանակի դափնեկիր (1972)
Անդերսենի անվան միջազգային պատվո դիպլոմ և ընդգրկում պատվո ցուցակում (1978)


== Հիշատակ ==
2009 թվականին «Вясёлка» մանկական ամսագիր խմբագրական խորհուրդը սահմանել է Վասիլ Վիտկայի անվան գրական մրցանակ։


== Ընտանիք ==
Դուստր՝ Նատալիա Գավրիլովեց Տիմոֆեևնա, խմբագիր
Թոռնուհի՝ Յուլյա Չեռնավսկայա, մշակութաբան, գրականագետ
Թոռնուհի՝ Մարիա Առալովա, պրակտիկ հոգեբան


== Մատենագիտություն ==


== Գրականություն ==
Лынькоў, М. Шукальнiк запаветнага слова / М. Лынькоў. - «Маладосць». - 1961. - № 5.


== Ծանոթագրություններ ==
Չերն (գյուղ, Ուգրանսկի շրջան)

Անվան այլ կիրառումների համար տե՛ս՝ ՉերնՉերն (ռուս.՝ Чернь), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
590

590 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 590 թվականն է, 
VI դարի 90-րդ տարին։


== Դեպքեր ==


== Ծնունդներ ==


== Մահեր ==
Ջեմմա Ջոնս

Ջեմմա Ջոնս (անգլ.՝ Gemma Jones, դեկտեմբերի 4, 1942(1942-12-04), Մարլիբոն, Վեստմինստեր, Մեծ Լոնդոն, Անգլիա, Միացյալ Թագավորություն), բրիտանական կինո և հեռուստատեսության
դերասանուհի։


== Կենսագրություն ==
Ջոնսը ծնվել է Գրիֆֆիտ Ջոնսի ընտանիքում, թատերական դերասանի, ու Իռեն Այզեկի՝ տնային տնտեսուհու։ Նրա եղբայրը՝ Նիկոլաս Ջոնսը նույնպես դերասան էր։ Վերջացրել է Թագավորական ակադեմիաի դրամատիկական արվեստը։


== Ֆիլմագրություն ==


== Ծանոթագրություններ ==


== Արտաքին հղումներ ==
Ջեմմա Ջոնս Internet Movie Database կայքում
Մշանեց (գյուղ, Ստարոսինյավսկի շրջան)

Անվան այլ կիրառումների համար տե՛ս՝ ՄշանեցՄշանեց (ուկրաիներեն՝ Мшанець), գյուղ Ուկրաինայի Խմելնիցկիի մարզի Ստարոսինյավսկի շրջանում։
2001 թվականի տվյալներով Մշանեց գյուղում բնակվում էր 423 մարդ։ Բնակավայրը զբաղեցնում է 2391 կմ² տարածք։ Բնակչության խտությունը կազմում էր 176,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պասթրիչոլա

Պասթրիչոլա (ֆր.՝ Pastricciola), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A204։


== Բնակչություն ==
Համայնքի բնակչությունը 2008 թվականին կազմում էր 84 մարդ։


== Տնտեսություն ==
2007 թվականի տվյալներով 44 աշխատունակ տարիքի մարդկանցից (15-64 տարեկան) 22-ը տնտեսապես ակտիվ էին, 22-ը անգործունակ (ակտիվության ցուցանիշը 50,0 %, 1999 թվականին եղել է՝ 52,5 %)։ 22 աշխատունակ բնակիչներից 19-ը աշխատում էին (14 տղամարդ և 5 կին), անաշխատանք էին 3-ը (տղամարդ)։ 22 անգործունակ մարդկանցից 1-ը աշակերտներ կամ ուսանողներ են, 10-ը թոշակառու, 11-ը անաշխատունակ էին այլ պատճառներով։
2008 թվականին կոմունայում հաշվվել են 40 հարկատու տնտեսություններ, որտեղ ապրել է 84 մարդ։ Միջին եկամուտը մեկ մարդու հաշվով կազմել է 16 394 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Պասթրիչոլա» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-10-4 
«Պասթրիչոլա» (ֆրանսերեն)։ cassini.ehess.fr։ Արխիվացված է օրիգինալից 2013-02-12-ին։ Վերցված է 2013-02-08
Աշխատանքային սեղան

Աշխատանքային սեղանի միջավայր, աշխատասեղան  (նաև աշխատանքային սեղանի գրաֆիկական տարրեր, անգլ.՝ desktop environment) —ստեղծված տարբեր տեսակի գրաֆիկական ինտերֆեյսերի, Մետաֆոր աշխատանքային սեղաններիի հիման վրա։
Նման միջավայրը ապահովում է այնպիսի տարածք, որը կոչվում է աշխատանքային սեղան և, որտեղ առկա են պատուհաններ, պատկերակներ, նկարագրություններ, վահանակներ և այլ տարրեր։ Սովորաբար համատեղվում են այն մեխանիզմները, որոնք ծառայում են մեկ նպատակի, օրինակ, drag-n-drop-ը, որը կատարում է տվյալների փոխանակում պատուհանների միջոցով։ Դրա համար կիրառվում է նշիչը
Աշխատանքային միջավայրի նպատակն է՝ իրականացնել համակարգչի և օգտվողի ինտուիտիվ «երկխոսությունը», աշխատանքային համագործակցությունը։


== Պատուհանի ղեկավարման համակարգեր ==
 X Window System Պատուհանի ղեկավարման համակարգերըշատ նման են այլ աշխատանքային սեղանների ղեկավարման վահանակներին։ Ամենավառ օրինակ են Enlightenment և Openbox ինտերֆեյսերը։ Window Maker և AfterStep ղեկավարման վահանակներն էլ իրենց հերթին հիշեցնում են Nextstep ինտերֆեյսը։


== X Window System-ի աշխատանքային միջավայրը ==
X Window System սինտաքսիսում աշխատանքային սեղանի նկարագրությունն ավելի ճկուն է:Այս կոնտեքստում աշխատանքային սեղանի տարրեր կարող են լինել պատուհանի ղեկավարման վահանակները (օրինակ, Metacity կամ KWin), ֆայլերի մենեջերները (օրինակ, ֆայլային մենեջերը կամ Դելֆին)
Այս համատեքստում աշխատասեղանի միջավայրը պարունակում է պատուհանների մենեջեր (օրինակ, Metacity կամ KWin), ֆայլերի մենեջեր (օրինակ, Nautilus կամ ֆայլային մենեջերը), մի շարք թեմաներ, ծրագրեր և գրադարաններ։ 


== Աշխատանքային սեղանի  օրինակներ ==

		
		
		
		
		
		
		
		
		
		
		
		
		
		
		
		
		
		
		
		
		
		
		
		
		

Ամենատարածված աշխատանքային սեղանի տեսակներն են՝ Windows Explorer (ОС Microsoft Windows) և Aqua (Apple OS X): X Window System-ի Unix-ում կիրառվում են KDE, GNOME, Xfce և LXDE տեսակները։
Քիչ հայտնի և պակաս գործածական են՝
Aston, BB4Win, BBlean, Cairo, Cinnamon, Geoshell, Chroma, Emerge Desktop, elk, FVWM-Crystal, GEM, LiteStep, MATE, Microsoft Bob, Norton Desktop, OpenWindows, Packard Bell Navigator, Program Manager, Project Looking Glass, Ratposion, SEAL, Secure Desktop, SharpE, Talisman Desktop, WinStep, Workbench, UDE, XFast, Xito և այն։


== Տես նաև ==
Comparison of X Window System desktop environments(անգլ.) — տարբեր աշխատանքային սեղանների համամատություններ
հրամանի տողի ինտերֆեյս
Օգտատիրոջ ինտերֆեյս
X Window System


== Ծանոթագրություններ ==


== Արտաքին հղումներ ==
NextStep 3.3, образ для VMWare Archived 2009-09-14 at the Wayback Machine. с установленными драйверами для VMWare (с сайта OSvirtual)
Raj Lal "User Interface evolution in last 50 years", Digital Design and Innovation Summit, San Francisco, Sept 20, 2013
Jeremy Reimer. "A History of the GUI" Ars Technica. May 5, 2005.
"User Interface Timeline" George Mason University
Nathan Lineback. "The Graphical User Interface Gallery". Nathan's Toasty Technology Page.
Oral history interview with Marvin L. Minsky, Charles Babbage Institute, University of Minnesota. Minsky describes artificial intelligence (AI) research at the Massachusetts Institute of Technology (MIT), including research in the areas of graphics, word processing, and time-sharing.
Never Gonna Leave This Bed

«Never Gonna Leave This Bed», ամերիկյան Maroon 5 փոփ ռոք խմբի երգը։ Այն թողարկվել է 2011 թվականի մայիսի 17-ին՝ որպես խմբի «Hands All Over» (2010) կոչվող երրորդ ստուդիական ալբոմի երրորդ սինգլ։ Երգը գրվել է խմբի վոկալիստ Ադամ Լևինի կողմից, իսկ երգի պրոդյուսերն է Ռոբերտ Ջոն Լանգը։


== Տեսահոլովակ ==
Երգի տեսահոլովակը, որի ռեժիսորն է Թիմ Նեքաշին, նկարահանվել է 2011 թվականի հունվարին Լոս Անջելեսում։ Նրա ներկայացումը կայացել է հունվարի 28-ին (մինչև երգի սինգլ թողարկվելը)։ Տեսահոլովակը ցուցադրում է Ադամ Լևինին և նրա նախկին ընկերուհի Աննա Վյալիցինային երեք տարբեր մահճակալներում պառկած։


== Հիթ շքերթներ ==


=== Շաբաթական հիթ շքերթներ ===


=== Տարեվերջի հիթ շքերթներ ===


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբում
Երգի տեքստը Archived 2015-10-23 at the Wayback Machine. MetroLyrics կայքում
Օրդինո

Անվան այլ կիրառումների համար տե՛ս՝ Օրդինո (այլ կիրառումներ)
Օրդինո (կատ.՝ Ordino), Անդորրայի 7 շրջաններից մեկը։ Գտնվում է երկրի հյուսիսարևմտյան մասում։ Շրջանի բնակչության մեծամասնությունը խոսում է կատալաներեն։ 2012 թ-ի տվյալներով շրջանի բնակչությունը կազմում է 4117 մարդ, իսկ տարածքը՝ 90 կմ²։ Այն իր մեծությամբ վեցերորդ շրջանն է Անդորրայում։
2020 թվականի հոկտեմբերին Օրդինոն ընդգրկվել է ՅՈՒՆԵՍԿՕ-ի կենսոլորտի համաշխարհային արգելոցների ծրագրային ցանցում։


== Պատկերասրահ ==

		
		
		
		
		
		
		
		
		


== Ծանոթագրություններ ==
Յարկոե (գյուղ, Սակիի շրջան)

Անվան այլ կիրառումների համար տե՛ս՝ ՅարկոեՅարկոե (ուկրաիներեն՝ Ярке, Ղրիմի թաթարերեն՝ Knâjeviçi), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Օկտոբերֆելդ։
2001 թվականի տվյալներով Յարկոե գյուղում բնակվում էր 573 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Երկնային և երկրային սեր

«Երկնային և երկրային սեր» (իտալերեն՝ Amor sacro e Amor profano), նկարիչ Տիցիանի նկարը։


== Ստեղծման պատմություն ==
Նկարը հանձնարարված է եղել Նիկոլո Աուրելիոյի՝ տասը Վենետիկյան հանրապետությունների խորհրդի քարտուղարի կողմից։ Պատվիրատուի անձը հաստատող անուղղակի փաստ է համարվում սարկոֆագի դիմացի պատին Նիկոլո Աուրելիոյի գերբի առկայությունը։ Աուրելիոն ամուսնանում է երիտասարդ և այրի Լաուրե Բագարոտտոյի հետ։ Հարսանիքը նշվեց 1514 թվականի մայիսի 17.ին Վենետիկում, իսկ նկարը,, ամենայն հավանականությամբ իր հարսանեկան նվերն էր հարսնացուին։ Նկարի ներկայիս անվանումը նկարչի կողմից տրված չի եղել, իսկ սկսվել է օգտագործվել իր ստեղծումից առնվազն երկու դար հետո։
Բորգեզեի պատկերասրահում այն ունեցել է տարբեր անվանումներ՝ «Սիրո երեք տեսակ» (1650), «Աստվածային և աշխարհիկ կանայք» (1700), «Երկնային և երկրային սեր» (1792 և 1833)։
Աշխատանքը գնվել է 1608 թվականին, բարերար Շիպիոնե Բորգեզեի կողմից, որից հետո այն Բորգեզեի հավաքածուների մի շարք ցուցանմուշների հետ սկսեց ցուցադրվել Հռոմի Բորգեզեի պատկերասրահում։
1899 թվականին մեծահարուստ Ռոտշիլդը առաջարկեց գնել կտավը 4 միլիոն լիրայով, բայց այն մերժվեց։


== Բովանդակություն ==

Նկարի բովանդակությունը մինչև հիմա քննադատների շրջանում վիճաբանություններ է առաջացնում։ Ըստ XIX դարի վիեննական արվեստի պատմաբան Ֆրանցա Վիկգոֆի, նկարը պատկերում է Վեներայի և Մեդայի հանդիպումը, որոնց աստվածուհին փորձում է համոզել, որպեսզի օգնեն Յասոնին։ Ըստ մեկ այլ վարկածի, բովանդակությունը վերցված է, այդ ժամանակ հայտնի Ֆրանչեսկո Կոլոննի գրքից։ 
Մայրամուտով բնապատկերի ֆոնի վրա, աղբյուրի մոտ նստած է շքեղ հագնված վենետիկուհին՝ ձախ ձեռքով բռնած մանդոլինը և մերկ Վեներան՝ ամանով կրակը ձեռքին։ Ըստ Դուֆֆիի, հագնված կինը խորհրդանշում է սերը ամուսնության մեջ։ Իր հագուստի գույնը՝ սպիտակը, գոտին, ձեռքի ձեռնոցները, մրտենի ծաղկեպսակը՝ զարդարած իր գլուխը, արձակած մազերը և վարդերը ցույց է տալիս ամուսնությունը։ Իսկ հետին պլանում պատկերված է նապաստակների զույգ՝ խորհրդանիշ բազմազավակության։ Սա Լաուրա Բագարոտտոյի դիմանկարը չէ, այլ երջանիկ ամուսնության այլաբանություն է։
Մարմարե սարկոֆագ, որը վերածվեց առեղծվածային նյութի աղբյուրի։ Մարմարը, մահվան խորհրդանիշ է, բավական տարօրինակ է այն գտնել նկարում, որտեղ պատկերված է բազմազան երազանքներ և ցանկություններ ունեցող երջանիկ ընտանիք։ Սարկոֆագում բռնության տեսարանը, ըստ երևույթին խորհրդանշում է Լաուրայի հոր անարդար մահապատիժը, որը տեղի է ունեցել 1509 թվականին։ Մաքուր ջրի աղբյուր խորհրդանշում է նոր կյանքի ծնունդը։
Մերկ կինը խորհրդանշում է սեր, որը վերածվում է հավերժական, երկնային սիրու, որն էլ ցույց է տալիս իր ձեռքում բարձրացրած այրվող լամպը։


== Ծանոթագրություններ ==


== Գրականություն ==
Баткин Л. М. Итальянское Возрождение: проблемы и люди. — М.: РГГУ, 1995. — С. 195-196. — 448 с.
Бенуа, А. Н. Любовь небесная, Любовь земная // История живописи. — СПб., 1912—1917. — Т. II.
Дзери Ф. Тициан. Любовь земная и любовь небесная. — Белый город, 2006. — 48 с. — (Сто великих картин). — 5000 экз. — ISBN 5-7793-0415-7
Дзуффи С. Большой атлас живописи. Изобразительное искусство. 1000 лет. — М.: Олма-Пресс, 2004. — 432 с. — ISBN 5-224-04316-6
Кривцун О. А. Эстетика: Учебник. — М.: Аспект Пресс, 2000. — 434 с. — ISBN 5756702105
Макарова Н. И. Тициан: «Любовь земная и небесная» // Идеи и идеалы. — 2009. — № 2.
Օգյուստ Վեստրիս

Մարի Ժան Օգյուստ Վեստրիս (ֆր.՝ Marie Jean Augustin Vestris, մարտի 27, 1760(1760-03-27), Փարիզ - դեկտեմբերի 5, 1842(1842-12-05), Փարիզ), ֆրանսիացի խորեոգրաֆ և բալետի արտիստ։


== Կենսագրություն ==
Օգյուստը Գաետանո Վեստրիսի և պարուհի Մարի Ալարի արտամուսնական երեխան էր։ Ծնվել է 1760 թվականին։ Հոր և որդու հանդիպումը կայացել է պատահաբար։ Բաժանվելով Մարի Ալարից Գաետանոն կապ չի պահպանել նրա հետ։ Մի անգամ նկատելով տաղանդավոր տղային՝  հետաքրքրվել է նրանով և բացահայտել իսկությունը։
Գաետանո Վեստրիսը եղել է Օգյուստի ուսուցիչը։ Հայրը բարձրահասակ էր, իսկ որդին՝ նվազ կազմվածքով և միջին հասակով, բայց փառասիրության տեսանկյունից նրանք արժեին միմյանց։ Չունենալով բեմական վառ հմտություններ՝ Օգյուստը իր տաղանդով շահել է հանդիսատեսին, հավասար հաջողությամբ հանդես գալով ինչպես բնահատուկ, այնպես էլ դասական դերապարերում՝ խախտելով պարողների ավանդական բաժանումը «ազնվական» և բնահատուկ դերեր կատարողների։ 
Օգյուստ Վեստրիսը մահացել է 1842 թվականի դեկտեմբերի 5-ին, Փարիզում։
Նրա որդին՝ Արման Վեստրիսը, նույնպես հայտնի պարող է եղել։


== Բեմական գործունեություն ==
Բեմում առաջին անգամ ելույթ է ունեցել 12 տարեկան հասակում՝ «La Cinquantaine» դիվերսիմենտում (1772)։ 1776 թվականին արդեն մենապարող էր, իսկ 1778 թվականին՝ «Primo ballerino»:
Իր կատարողական արտակարգ տեխնիկայի համար նրան անվանել են «պարի աստված»։ 1785 թվականին նա շրջագայել է Անգլիայում, պարել գավոտ Անդրե Գրեթրիի  «Panurge dans l'île des lanternes» կատակերգական օպերայում (1785), որը դարձել է դասական բալետ, իսկ այնուհետև մանրամասն նկարագրվել Ֆրիդրիխ Ցորնի կողմից գրված «Պարարվեստի քերականություն» գրքում (Grammatik der Tanzkunst, 1887):
Ֆրանսիական Մեծ հեղափոխության ժամանակ արտիստը փախել է Լոնդոն, որտեղ մնացել մինչ 1793 թվականը։ Վերադառնալով այնուհետև Փարիզ՝ Վեստրիսը ստիպված է եղել մրցել պարող Լուի Դյուպորի հետ։ 1835 թվականին՝ 75 տարեկան հասակում, արտիստը դեռևս պարել է բեմում (մենուետներ, Մարիա Տալիոնիի հետ)։ 
Օգյուստ Վեստրիսը համարվում է իր դարաշրջանի մեծագույն պարողներից, հատկապես հայտնի է իր վիրտուոզ տեխնիկայով և թռիչքների բարձրությամբ։


== Դասավանդման գործունեություն ==
Փարիզյան բեմը վերջնականապես լքելուց հետո Օգյուստ Վեստրիսը պար է դասավանդել և դարձել այնպիսի հրաշալի վարպետների ուսուցիչ, ինչպիսիք են Մարիուս Պետիպան, Լյուսիեն Պետիպան, Ժյուլ Պերոն, Ավգուստ Բուրնոնվիլը, Մարիա Տալյոնին, Ֆանի Էլսլերը և այլք։
Ավգուստ Բուրնոնվիլը երկու հուշ է թողել իր տաղանդավոր ուսուցչի պատվին։ Առաջինը՝ դա Վեստրիսի մեթոդն է, որը ներկայացված է տրակտատում, դասակարգելով այն հիմնական վարժությունները, որոնք հիմնված են թռիչքների վրա։ Երկրորդը՝ սովորելով Վեստրիսի մոտ, գրի է առել նրա բոլոր պարային կոմբինացիաները, հետագա սերունդների համար պահպանելով և փոխանցելով եզակի պարային շարժումներ։


== Մատենագիտություն ==
Красовская В. Огюст Вестрис глазами "русского путешественника" // Балет сквозь литературу. — СПб.: АРБ им. А.Я. Вагановой, 2005. — С. 83—85. — 424 с. — 1500 экз. — ISBN 5-93010-023-3


== Ծանոթագրություններ ==


== Արտաքին հղումներ ==
In the name of Auguste Vestris (անգլ.) (ֆր.)
Պլուբալե (կանտոն)

Պլուբալե (ֆր.՝ Ploubalay), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Դինան օկրուգի մեջ։ Համաձայն 2006 թվականի մարդահամարի կանտոնի բնակչությունը 9736 մարդ էր։Կանտոնի համարը 2237 է։ Կանտոնում կա 8 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Վերին Ռոգոյ

Վերին Ռոգոյ (ռուս.՝ Верхний Рогой), գետ Ռուսաստանում, հոսում է Կարելական ինքնավար հանրապետությունում և Պրիօնեժսկի շրջանում։ Հոսում է Ռոգոյի ճահճուտներում։ Գետաբերանը տեղակայված է Սումա գետի ձախ ափին՝ 12 կմ հեռավորության վրա։ Գետի երկարությունը 21 կմ է, ավազանի տարածքը 68,6 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Վոդլա, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100412102000016876
Հիդրոլոգիական ուսումնասիրությունների կոդը - 102001687
Ավազանի կոդը - 01.04.01.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ուտլան

Ուտլան (ռուս.՝ Утлан), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի ձախ ափին՝ 1648 կմ հեռավորության վրա։ Գետի երկարությունը կազմում է 24 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000057634
Կոդը ըստ հիդրոլոգիական հետազոտության (ՌԴ) — 103005763
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սարիգյուղի պատմության և մշակույթի անշարժ հուշարձանների ցանկ (Տավուշի մարզ)

Այս հոդվածը ներկայացնում է Տավուշի մարզի Սարիգյուղ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 17 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Դպրեվանք

Անվան այլ կիրառումների համար տե՛ս՝ Դպրեվանք (այլ կիրառումներ)Դպրեվանք, գյուղ Հայաստանի Արագածոտնի մարզի Աշտարակի տարածաշրջանի Դպրեվանք համայնքում, մարզկենտրոնից 27 կմ արևմուտք, բարձրությունը ծովի մակերևույթից՝ 1200 մ։


== Պատմություն ==
Դպրեվանքը հիմնվել է Շամիրամի գյուղական խորհրդի վարչատարածքային կազմի մեջ մտնող Ադրբեջանի Շամախու շրջանի Մատրասա գյուղի 1991-1992 թվականներին բռնագաղթվածների կողմից որպես նոր բանակավայր։


== Բնակչություն ==
Դպրեվանքի ազգաբնակչության փոփոխությունը.


== Ծանոթագրություններ ==
Թորոս

Թորոս` հունական ծագումով հայկական Թեոդորոս անվան կարճ տարբերակներից մեկը։ Ազգանունաստեղծ անուն է Թորոսյան ազգանվան համար։


== Անունը կրողները ==
Կիլիկիայի Հայկական Թագավորության իշխանավորներ`
Թորոս Ա (ծ.թ.անհայտ-1129 թ.)` Կիլիկիայի հայ իշխան
Թորոս Բ (1145-69 թթ.)`Կիլիկիայի Հայկական Թագավորության իշխան
Թորոս Գ (մոտ 1271-98 թթ.)`Կիլիկիայի Հայկական Թագավորության թագավոր
Միջնադարյան նկարիչներ`
Թորոս Ռոսլին` 13-րդ դարի 2-րդ կեսի մանրանկարիչ և գրիչ
Թորոս Տարոնացի` 14-րդ դարի մանրանկարիչ


=== 19-20-րդ դարեր ===
Թորոս Թորամանյան (1864 թ.Շապին Գարահիսար-1934 թ.)` ճարտարապետ և ճարտարապետության տեսաբան
Թորոս Թորանյան (*1928 թ.Հալեպ)` բժիշկ, գրող և հրապարակախոս
Թորոս Ծառուկյան (1870 թ.Կյուրին-93 թ.Անկարա)` ազգային-ազատագրական շարժման գործիչ
Թորոս Մակարյան (1958 թ.Երևան)` զինվորական բժիշկ
Թորոս Ռասթկելենյան (*1934 թ.Հալեպ)` սփյուռքահայ քանդակագործ
Թորոս Վեզիրյան (*1934 թ.Աշխաբադ)` հայ գեղանկարիչ
Թորոս Տեր-Հակոբյան (*1929 թ.Լիբանան)՝ գեղանկարիչ


== Տե'ս նաև` ==
Թորոսգյուղ


== Ծանոթագրություններ ==
Տիգրան Սուչյան

Տիգրան Սուչյան (ծնվ. 1981 թ. փետրվարի 15 Երևան), հայ շեփորահար։


== Կենսագրություն և գործունեություն ==
Տիգրան Սուչյանը ծնվել է 1981 թվականի փետրվարի 15-ին, Երևանում։
1987 թվականից սովորել է երաժշտական դպրոցի երգեցողության, հետո՝ շեփորի դասարանում։
1990 թվականից նվագել է «Արաբկիր», այնուհետև՝ «Արարատ» փողային նվագախմբերում։
1998 թվականին ընդունվել է Երևանի Կոմիտասի անվան պետական կոնսերվատորիա։
1997 թվականից նվագել է Արսեն Ներսիսյանի «Ֆանկի բաս» խմբում, իսկ 1998 թվականից նվագում է Հայաստանի պետական ջազային նվագախմբում։
1999 թվականից զուգահեռ նվագում է նաև «Armenian Navy Band», 2004 թ-ից՝ «Կատուներ», 2008 թ-ից՝ «Նուզ» խմբերում։
Համագործակցում է հայկական տարբեր երաժշտական խմբերի և երաժիշտների հետ։ «Armenian Navy Band» խմբի կազմով մասնակցել է մի շարք միջազգային երաժշտական փառատոների՝ «Սֆինքս» (Բելգիա), «Բարբիքան» (Մեծ Բրիտանիա), «Jazz a Viene» (Ֆրանսիա) և այլն։
«Կատուներ» խմբի հետ մասնակցել է Մոսկվայի «Ուսադբա» ջազային փառատոնին, Կաննում՝ «Միդեմ» փառատոնին։
2008 թ-ից նվագում է նաև «Ռեյնկարնացիա» խմբում, որի հետ մասնակցել է Բաթումիի ջազային խմբում, Սերբիայի Կուստենդորֆ քաղաքում կայացած կինո և երաժշտական փառատոներին (Էմիր Կուստուրիցայի հրավերով)։


== Ծանոթագրություններ ==


== Արտաքին հղումներ ==
Տիգրան Սուչյան
musicofarmenia Archived 2021-10-06 at the Wayback Machine.
Կադմոս Իոաննիսյան

Կադմոս Իոաննիսյան (1908, Շուշի- 2007), Հայաստանի Խորհրդային Սոցիալիստական Հանրապետության դատախազ (1954-1959)։


== Կենսագրություն ==
Կադմոս Իոաննիսյանը ծնվել է 1908 թվականին Շուշի քաղաքում։ Սովորել է Համամիութենական իրավաբանական ինստիտուտում։ Աշխատել է ԽՍՀՄ զինվորական դատախազության համակարգում։ 1954-1959 թվականներին եղել է ՀԽՍՀ դատախազ, աշխատել է ՀԽՍՀ մինիստրների խորհրդում և պետական արբիտրաժում։


== Ծանոթագրություններ ==
Team Fortress Classic

Team Fortress Classic,  հայտնի է նաև որպես Team Fortress 1.5 (հայերեն՛  Թիմային ամրոց Դասական կամ  Թիմային ամրոց 1․5), առաջին դեմքով հրաձիգ խաղ է, որը մշակվել է Valve-ի կողմից և թողարկվել է Sierra Studios-ի կողմից։ Այն ի սկզբանե թողարկվել է 1999 թվականի ապրիլին Windows-ի համար և հիմնված է Team Fortress՝ 1996 թվականի Quake խաղի ռեժիմի վրա։ Խաղը հակամարտում է երկու թիմերի միմյանց դեմ առցանց բազմախաղացող խաղերում. յուրաքանչյուր անդամ խաղում է որպես ինը դասերից մեկը, որոնցից յուրաքանչյուրը տարբեր հմտություններ ունի։ Սցենարները ներառում են դրոշի գրավում, տարածքային վերահսկողություն և «VIP» խաղացողի ուղեկցում։
Valve-ը վարձեց Team Fortress մոդի մշակողներին՝ զարգացնելու Team Fortress Classic՝ օգտագործելով իր GoldSrc շարժիչը (օգտագործվել է 1998 թվականին նրանց Half-Life խաղում)՝ խթանելու Half-Life ծրագրային ապահովման մշակման հավաքածուն։ Թողարկված Valve-ը կատարելագործվել է խաղացողների մոդելների և խաղի ռեժիմների նկատմամբ։ 2007 թվականին Valve-ը թողարկեց Team Fortress 2-ը։


== Խաղի ընթացքը ==
Team Fortress Classic-ի խաղերը ներառում են երկու թիմ՝ մեկ կարմիր և մեկ կապույտ (անգլերեն՛ Blue and Red), և ինը խաղային կերպարների դասեր։ Կերպարների յուրաքանչյուր դաս ունի մի շարք զենքեր և կարողություններ, որոնք յուրահատուկ են տվյալ դասի համար։ Դասերի միջև այս տարբերակումը ստեղծում է ռոք-թղթի-մկրատի նման խաղ, որը պահանջում է թիմակիցներից աշխատել միասին՝ նպատակին արդյունավետորեն հասնելու համար։ Դասակարգային համակարգը նաև խրախուսում է խաղացողներին տարբերել դասերի ընտրությունը և օգտագործել որոշակի դասեր միմյանց հետ՝ առավելություն ստանալու համար։
Team Fortress Classic-ում սերվերը կարող է միաժամանակ պահել մինչև 32 խաղացող, և խաղերը կարող են խաղարկվել մի շարք խաղի ռեժիմներով, որոնցից յուրաքանչյուրն ունի տարբեր նպատակներ։


== Ծանոթագրություններ ==
Գարգանտիլյա դել Լոսոյա ի Պինիլյա դե Բուիտրագո

Գարգանտիլյա դել Լոսոյա ի Պինիլյա դե Բուիտրագո (իսպ.՝ Gargantilla del Lozoya y Pinilla de Buitrago), մունիցիպալիտետ Իսպանիայում, գտնվում է Մադրիդ շրջանում՝ Մադրիդ ինքնավար մարզի կազմում։ Բնակչությունը 393 մարդ։ Տարածքը՝ 24,12 կմ² է։


== Ժողովրդագրություն ==